
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 67
                                                            din 29 martie 2018
privind aprobarea dizolvării Comisiei de analiză, stabilire sau ajustare a tarifelor pentru unele servicii comunitare de utilități publice, la S.C. Ecoserv Sig S.R.L.

          Consiliul Local al Municipiului Sighișoara, întrunit în ședință ordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8.137/22.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 49/31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înființarea S.C. Ecoserv Sig S.R.L., prin reorganizarea Serviciului Public de Gospodărie;

Văzând și Hotărârea Consiliului Local Sighișoara nr. 76/25.04.2012 completată prin Hotărârea Consiliului Local Sighișoara nr. 93/31.05.2012 și modificată prin Hotărârea Consiliului Local Sighișoara nr. 54/28.03.2013;

Ținând cont de prevederile contractului de delegare a gestiunii prin atribuire directă a unor activități și servicii de utilități publice ale Municipiului Sighișoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, precum și prevederile art. 31 și art. 32 din H.G. nr. 955/2004 pentru aprobarea reglementărilor-cadru de aplicare a O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;


Ținând cont de prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;


Ținând cont de prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și de cele ale Legii nr. 31/1990 privind societățile, republicată, cu modificările și completările ulterioare;


Având în vedere Hotărârea Consiliului Local Sighișoara nr. 88/28.11.2016 privind constituirea Comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L.;


Ținând cont de adresa înregistrată la Municipiul Sighișoara cu nr. 2.965/02.02.2018, prin care doamna consilier local Cioanta Minerva, domnul consilier local Ciotloș Ioan și domnul consilier local Ștefănescu Constantin cer dizolvarea comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L.;

Având în vedere art. 78 lit. ”l” din Actul Constitutiv al S.C. Ecoserv Sig S.R.L., (actualizat), aprobat prin Hotărârea Consiliului Local Sighișoara nr. 54/26.03.2015, care stipulează faptul că tarifele se înaintează Consiliului Local Sighișoara de către Consiliul de Administrație al S.C. Ecoserv Sig S.R.L.;

Ținând cont de faptul că această comisie de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L. a fost constituită pentru că era nevoie de o structură pentru stabilirea tarifelor, pentru ca societatea să poată funcționa, în prezent însă, există un consiliu de administrație;


Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 8.138/22.03.2018, prin care se propune dizolvarea comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L., îndeplinindu-se prevederile legale în acest sens;

            Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b” şi ”d”, alin. (6) lit. ”a” pct. 14 și 19 și alin. (9), art. 45 alin. (1) și art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

          H O T Ă R Ă Ş T E:
Art. 1. Se ia act de adresa înregistrată la Municipiul Sighișoara cu nr. 2.965/02.02.2018, prin care doamna consilier local Cioanta Minerva, domnul consilier local Ciotloș Ioan și domnul consilier local Ștefănescu Constantin cer dizolvarea comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L. 

Art. 2. Se aprobă dizolvarea Comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L.

Art. 3. Cu data adoptării prezentei hotărâri, Hotărârea Consiliului Local Sighișoara nr. 88/28.11.2016 privind constituirea Comisiei de analiză, stabilire sau ajustare a tarifelor pentru unele servicii comunitare de utilități publice la S.C. Ecoserv Sig S.R.L., se abrogă.
Art. 4. Date fiind prevederile de mai sus, Consiliul de Administrație al S.C. Ecoserv Sig S.R.L., va fi cel care va analiza, va stabili sau ajusta tarifele pentru unele servicii comunitare de utilități publice percepute de S.C. Ecoserv Sig S.R.L., tarife care, ulterior vor fi supuse spre aprobare Consiliului Local Sighișoara.
Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Serviciul Tehnic, Investiții - Urmărire Contracte, Monitorizare Servicii de Utilități Publice, S.C. Ecoserv Sig S.R.L. și Consiliul de Administrație al S.C. Ecoserv Sig S.R.L.
Art. 6. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului 

Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru”, 5 voturi ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare - Direcţia Economică;
  1 ex. S.C. ECOSERV SIG S.R.L.;
  1 ex. Consiliul de Administrație al S.C. Ecoserv Sig  S.R.L.;
  1 ex. doamna consilier local Cioanta Minerva - Elisabeta;
  1 ex. domnul consilier local Ciotloș Ioan;

  1 ex. domnul consilier local Ștefănescu Constantin.

14 ex. 

B.A.

